C 51/40
ET
Euroopa Liidu Teataja
31.1.2022
9. detsembril 2021 esitatud hagi – OC versus Euroopa välisteenistus (Kohtuasi T-770/21) (2022/C 51/53) Kohtumenetluse keel: prantsuse Pooled Hageja: OC (esindajad: advokaadid L. Levi ja N. Flandin) Kostja: Euroopa välisteenistus
Nõuded Hageja palub Üldkohtul: — tunnistada käesolev hagi vastuvõetavaks ja põhjendatuks; seetõttu — tühistada 10. septembri 2020. aasta otsus, mis tehti teatavaks 11. veebruaril 2021 ning millega ametisse nimetav asutus jättis rahuldamata hageja abitaotluse, mille ta esitas Euroopa Liidu ametnike personalieeskirjade artikli 24 alusel; — vajalikus ulatuses tühistada ametisse nimetava asutuse 31. augusti 2021. aasta otsus, millega jäeti rahuldamata hageja 6. mai 2021. aasta kaebus 10. septembri 2021. aasta otsuse peale; — mõista kõik kohtukulud välja kostjalt.
Väited ja peamised argumendid Hagi põhjenduseks esitab hageja neli väidet. 1.
Esimene väide, et on rikutud põhjendamiskohustust ja õigust olla ära kuulatud. 2.
Teine väide, et on rikutud menetlust ja pädevust käsitlevaid norme volituste jaotuse valdkonnas.
Hageja väidab sellega seoses, et otsuse avada haldusmenetlus oleks pidanud tegema Euroopa välisteenistuse peasekretär. 3.
Kolmas väide, et Euroopa välisteenistus on teinud ilmseid hindamisvigu seoses psühholoogilise ahistamise mõistega, mida ta kasutas, ja rikkunud Euroopa Liidu ametnike personalieeskirjade artiklit 12a. 4.
Neljas väide, et on rikutud hoolitsemiskohustust.
14. detsembril 2021 esitatud hagi – Trend Glass versus EUIPO (ECO STORAGE) (Kohtuasi T-777/21) (2022/C 51/54) Kohtumenetluse keel: poola Pooled Hageja: Trend Glass sp. z o.o.
(Radom, Poola) (esindaja: advokaat J. Gwiazdowska) Kostja: Euroopa Liidu Intellektuaalomandi Amet (EUIPO)